Natjecanje u plesu na Melodyju

**Natjecanje u plesu na Melodyju** je dvadeset prva epizoda osme sezone Winx Cluba.

## Sažetak

Winxice dolaze na Melody, Musin svijet. Tamo saznaju da je petu Primarnu zvijezdu pronašla princeza Galatea, koja ju je ponudila kao nagradu u plesnom natjecanju. Dok se Winxice natječu protiv Trixica, Musa susreće Rivena koji je začaran Darcynom čarolijom.

## Radnja

Epizoda počinje u dvorištu Alfee, gdje Winxice i ostale učenice sudjeluju u satu čarobne samoobrane kod Griselde. U međuvremenu, Kiko i Knut pripremaju katapult za bacanje lopte. Učenice moraju svojim moćima odbijati tu loptu, kako bi vježbale obranu od mogućeg napada neprijatelja.

Stella odbija loptu, a Musa također uspijeva odbiti loptu unatoč tome što je primila poruku od Rivena u kojoj ju poziva na sladoled. Lopta onesvještava Kika, a Knut uzima loptu i Kika te ih zajedno stavlja u katapult. Kad Bloom mora odbiti loptu, ona grabi i Kika pa lopta pogađa Griseldu u lice, onesvijestivši ju.

Zvjezdana se škrinja pojavljuje zato što Winxice imaju novu misiju. Flora kaže Musi da mora dati Rivenu drugu priliku, to jest, neka pođe s njim na sladoled. No Musa želi poći s ostalim Winxicama na Melody, njezin matični planet, jer se ondje nalazi peta Primarna zvijezda. Stoga Musa kaže Rivenu da će spoj morati pričekati, budući da ona mora ići na zadatak.

Scena se mijenja na Melody, gdje se Winxice već nalaze u borbi protiv Trixica koje su također došle po petu Primarnu zvijezdu. U napadu, zvijezda napušta svoje mjesto i leti do noćnog kluba na Melodyju. Winxice i Trixice polaze u taj noćni klub, i doznaju da ju je princeza Galatea pronašla te stavila u krunu. Ona je pripremila plesno natjecanje u sklopu godišnjeg natjecanja u plesu na Melodyju, čija će nagrada biti kruna sa zvijezdom.

U noćnom klubu, Icy pokušava uporabiti svoju magiju, no Galatea joj kaže da u ovom noćnom klubu postoji inhibitor koji sprječava bilo kakav magijski napad. Kao i svaku godinu, Galatea vodi ovo natjecanje u plesu. Bloom, Stella, Flora, Layla i Tecna moraju se natjecati protiv Stormy i Icy. One se presvlače kako bi dobile prikladniju odjeću za to natjecanje u plesu. U međuvremenu, Riven se nalazi u Crvenoj Fontani i razgovara sa Skyjem i Brandonom, govoreći im da kad god pokuša razgovarati s njom, oboje se svađaju. Oni kažu Rivenu da pođe na Melody razgovarat s Musom ako ju stvarno voli.

Dok su Stella i Flora poražene od strane Icy na plesnom podiju, Musa ide u kuću svojeg oca Ho-Boea kako bi ga posjetila. Darcy ju odlučuje tajno slijediti… Musa stiže kući, pronalazi oca i grli ga. Oboje ulaze u kuću, a zatim se Musa počinje prisjećati svojeg djetinjstva kad je njezina majka Matlin još bila živa te su ona i Ho-Boe stvarali glazbu. Darcy će ih napasti.

Na plesnom podiju, Tecna se mora sučeliti sa Stormy, no poražena je. Stormy tada razotkriva Winxicama da je ona bila prvakinja u plesu u natjecanjima u Tamnom plesu. Dok Musa i njezin otac razgovaraju kod kuće, Darcy ih odlučuje napasti. No tada se pojavljuje Riven kako bi zaustavio svoju bivšu djevojku. Ali ne može ju pobijediti. Darcy ga uspijeva poraziti i ostaviti hipnotiziranog pod utjecajem kontrolne čarolije. Musa pronalazi Rivena i kaže mu da uđe u kuću, ne znajući da je mladić pod Darcynom kontrolom.

## Važni događaji

* Odnos se između Muse i Rivena poboljšava.

## Likovi

* Bloom
* Stella
* Flora
* Musa
* Layla
* Tecna
* Sky
* Brandon
* Riven
* Icy
* Darcy
* Stormy
* Griselda
* Kiko
* Knut
* Galatea
* Ho-Boe
* Matlin (u Musinom sjećanju)
* Evie
* Carol
* Lori
* Lexi
* Naomi
* Arabel
* Kelly

## Korištene čarolije

* Svijetlosni štit — Stella ga je iskoristila tijekom vježbe odbijanje napada na Griseldinom satu magične samoobrane.

## Zanimljivosti

* U ovoj se epizodi vraćaju Ho-Boe i Matlin (u sjećanju) nakon epizode “Ljubavni problemi”.
* U ovoj se epizodi, osim toga, vraća princeza Galatea nakon epizode “Tritannusov kraj”.
* Otkriva se da je Stormy vrlo talentirana za ples, te da je bila prvakinja na nekim natjecanjima u Tamnom plesu.
* Valtor se ne pojavljuje ni u ovoj ni u sljedećoj epizodi, koje čine istu priču koja traje dvije epizode.

## Pogreške

* Kad se Stella obrani od projektila, nestali su Knut s katapultom i Kiko.
* U jednoj sceni, sjene na Laylinim očima obojane su samo oko oka, iako su dalje kapci potpuno obojani.
* U drugoj sceni, Musino lijevo oko strši izvan konture donjeg kapka.